SEBUAH SIRI NETFLIX
Hidup satu perjuangan.
- Apa rahsianya? Ini pedal klac? - Ya.
Hidup ini penuh dengan kejutan…
Baiklah!
…dan ujian.
Ada yang pahit dan ada yang manis.
Walaupun kita tak mampu mengawal takdir,
kita boleh cuba menanganinya sebaik mungkin
kerana setiap ujian yang hadir akan mendedahkan karakter sebenar kita.
Kami akan tinjau lebih dekat, tapi tak terlalu dekat,
kesan-kesan fizikal proses pembakaran.
Ada haiwan datang dalam keadaan tangan terbakar.
Pada skala besar, api mampu membinasakan dan membunuh.
Ini bekas tapak rumah kami.
Namun jika dikawal selia dengan baik,
api salah satu penemuan terhebat kita.
Episod kita kali ini bermula di pantai Australia Selatan,
lokasi kami menaiki bot laju menuju ke destinasi,
iaitu Pulau Kanggaru yang berkeluasan 4,405 kilometer persegi.
SELAMAT DATANG
Pada Disember 2019,
panahan kilat pada musim kemarau tahun itu
mencetuskan kebakaran belukar terbesar dalam sejarah pulau tersebut
dan dalam sekelip mata, 46 peratus keluasannya hangus dijilat api.
Alam semula jadi tidak memilih kasih
dan sebahagian besar populasi spesies hidupan liar
di pulau ini rentung dimamah api.
Sam dan Dana Mitchell
ialah pemilik dan pengendali Taman Hidupan Liar Pulau Kanggaru.
Sebagai saksi tragedi itu,
pasangan ini bersama pekerja mereka dan penduduk sekitar menjadi wira
dalam misi menyelamatkan semua haiwan yang cedera atau terpaksa berpindah.
Dah dua bulan berlalu sejak kebakaran itu.
Sejak itu, ada kurang daripada 600 ekor haiwan
yang kami selamatkan dan 95 peratus daripadanya koala.
Sam bawa kami meronda menaiki jip penyelamatnya
supaya kami nampak betapa dahsyatnya kesan kebakaran itu.
Seluruh kawasan ini terbakar.
- Semua ini baru tumbuh? - Ya.
Semua tumbuhan yang bukan asli mati,
tapi belukar Australia berevolusi dan mampu bertahan.
Ya, ia beradaptasi.
Skala kebakaran itu sangat besar.
Wah.
Setiap inci permukaan kawasan ini hangus dijilat api.
Oh, Tuhan.
Oh, Tuhanku!
Susah nak jelaskan betapa cepatnya api marak.
Kebakaran merebak dari sini hingga 100 kilometer ke barat pulau.
Semuanya berlaku semalaman.
Bayangkanlah betapa marak dan cepatnya api merebak.
Pandangan terbatas kerana asap dan abu tebal.
Walaupun pakai gogal, mata tetap pedih.
Satu musim sejuk dah berlalu sejak kebakaran itu,
jadi padok menghijau semula.
Semua tumbuh-tumbuhan hangus terbakar.
Yang tinggal cuma abu.
Pada masa itu, tanah jadi hitam.
Awak rasa keadaan takkan pulih seperti sediakala.
Ya.
Kami keluar meronda dan kutip bangkai haiwan.
Kami tak nampak seekor pun lalat, semut atau serangga.
Kami sangka semuanya dah mati. Semua hidupan menderita.
Ia akan ambil masa yang lama untuk kembali ke habitat asal.
Setahun dah berlalu, tapi perjalanan kami masih panjang.
Kemusnahan yang berlaku seluas mata memandang
dan dari setiap penjuru.
Selepas misi penyelamatan tamat,
haiwan yang terselamat akan dihantar ke pusat pemulihan.
Walaupun dah setahun berlalu, ada lebih 20 ekor koala
yang terselamat masih berteduh di taman ini.
- Sebelum ini, lebih kurang 650 ekor. - Lebih 650 ekor.
Betulkah?
Dalam masa singkat, kami lepaskan kira-kira 250 ekor.
Malangnya, yang lain gagal diselamatkan.
Daripada 600 ekor, 250 ekor saja…
Ya.
Asalnya kami bukan pusat penyelamatan,
tapi destinasi pelancongan.
Biasanya, kami selamatkan beberapa ekor koala dan kanggaru saja.
Selepas kebakaran itu, kami terpaksa selamatkan 600 ekor
dalam tempoh dua bulan.
Dulu, populasi koala di sini sangat besar.
Menurut anggaran, ada 50 ribu hingga 60 ribu ekor koala.
Hari ini, tinggal lima ribu hingga 10 ribu ekor saja.
Jadi, hampir 80 peratus populasi lenyap.
Oh, Tuhan.
- Dahsyatnya. - Kanggaru, reptilia…
Fokus kami lebih tertumpu pada koala berbanding spesies lain
kerana koala tak mampu selamatkan diri.
Cicak dan ular boleh menyorok di bawah tanah.
Burung boleh terbang dan kanggaru boleh melompat.
Koala pula terperangkap di pucuk-pucuk pokok.
Koala nampak api merebak, tapi ia tak boleh turun dan tak lincah.
Beberapa minggu pertama ialah tempoh paling sukar
kerana banyak jari atau tangan haiwan
yang diselamatkan melecur atau terbakar.
Oh, Tuhan.
Ada kanggaru yang kakinya patah selama dua minggu selepas tragedi itu
dan masih menyusukan anaknya.
Hebatnya! Mulianya usaha kamu semua.
- Ya. - Kami betul-betul sibuk.
Kami nak kenalkan seseorang. Nama dia Mickey.
Mickey salah seorang penjaga di taman ini.
- Dia sedang dukung Pearl. - Oh, Tuhan.
Pearl salah seekor koala yang kami selamatkan.
Pearl sangat manja.
Mungkin Pearl salah seekor koala yang…
Awak boleh usap dia.
Terima kasih!
Pearl salah seekor anak koala yang masih hidup
walaupun paling teruk melecur.
Saya nampak parut.
Dari keempat-empat tapak kaki hingga ke telinga.
Mickey banyak bantu saya selepas tragedi itu.
Dia jaga anak-anak koala, beri minum susu dan sebagainya.
Pearl salah seekor koala yang istimewa di hati kami.
Siapa koala yang baik? Pearl.
Amboi!
Biar saya bawa Pearl masuk. Koala tak suka terik matahari.
Betulkah? Koala suka tempat redup?
Jom masuk dan main dengan Pearl di dalam sana.
- Hai, sayang. - Macam mana?
- Koala sangat manja. - Ya.
Kita akan masuk dan berteduh di dalam sana.
Berapa beratnya? Lima kilogram?
- Lebih kurang. - Kurang.
- Jantan boleh cecah 15 kilogram? - Ada seekor.
Umurnya baru 11 tahun, tapi badannya sangat besar.
Wah.
Hati-hati, ya? Ada anak kanggaru melompat-lompat.
- "Besar" macam awak. - Terima kasih.
Inilah saat yang ditunggu-tunggu.
Kami di Pulau Kanggaru untuk tengok kanggaru.
Di sinilah proses pemulihan dijalankan.
- Oh, Tuhan. - Wah.
- Hai! Kanggaru boleh baring? - Boleh saya datang dekat?
Boleh! Sam dah bancuh susunya.
- Saya tak pernah nampak. - Hai!
Hai, kawan!
Koala ini diselamatkan semalam.
Hai, sayang.
Keadaannya agak teruk.
Nama yang di belakang itu Grace.
Hai, sayang.
Grace sangat cantik dan nakal.
Kamu boleh berinya minum susu.
Botol ini untuk kanggaru lebih kecil.
- Botol ini untuk kanggaru lebih besar. - Minumlah.
Ya, bezanya…
Hai, sayang.
Fokusnya agak terganggu.
Sebab ia tak kenal kamu berdua.
Inilah definisi rasuah yang sebenar.
Mari minum susu.
Kedua-duanya mangsa kemalangan jalan raya.
Kedua-dua ibunya mati dilanggar,
tapi biasanya anak kanggaru di dalam kantung ibunya terselamat.
Wah, pandainya berdiri! Oh, guna ekor.
Saya boleh dengar bunyinya.
- Minum susu? - Perutnya.
Anda patut tahu anak koala dan anak kanggaru dipanggil "joey".
Malah, anak semua haiwan marsupial dipanggil "joey".
Kedua-duanya dah mengantuk.
Pegang beg-beg ini. Ia akan masuk sendiri.
Jerry dah baring.
Pegang dan buka luas-luas. Ia akan masuk.
Selepas itu, gantung beg ini di belakang.
Nak masuk?
Masuklah.
Mungkin. Tak nak.
Fungsi beg ini macam…
- Bagus. - Kantung ibunya?
Ia sangka beg itu kantung ibunya.
Awak perlu bantu ia masuk.
Tengoklah! Ia nak masuk.
- Ia dah sedia nak masuk. - Nak masuk?
Nampaknya, tidak.
Gagal.
- Haiwan liar. - Ya.
Menakjubkan.
Darin boleh jadi pengantara anak kanggaru.
Kebakaran hutan pasti berlaku.
Tak usah rancang hal luar jangka, tapi buat persiapan untuk menghadapinya.
Dek perubahan iklim, setiap kali musim panas,
skala kebakaran semakin besar dan merebak lebih pantas.
Sam, Dana, dan penduduk sekitar mengharapkan infrastruktur lebih mampan
untuk menghadapi kemungkinan.
Majoriti haiwan yang diselamatkan ialah koala dan kanggaru.
Kita lebih cenderung menyelamatkannya kerana ia comel dan manja.
Bagaimanapun, dana amal dimanfaatkan untuk bantu semua spesies haiwan
yang boleh diselamatkan dan dipulihkan.
- Termasuklah ular ini. - Yordi.
Hai, Zac.
- Apa khabar? Saya Darin. - Salam kenal.
Cantiknya.
Umurnya tiga tahun, jadi masih kecil.
Wah.
Berapa banyak reptilia yang diselamatkan?
Kebakaran hutan berlaku di Australia sejak dulu lagi.
Masyarakat peribumi guna api untuk menyuburkan tanah.
Sesetengah pokok kalis api. Malah, ia akan mati tanpa api.
Haiwan berasimilasi dengan api.
Contohnya, helang kembara hitam.
Ia mengeksploitasi api.
Kalau nampak asap,
ia terus terbang ke situ kerana tahu banyak bangkai cicak dan ular.
Ia tak perlu memburu. Datang makan barbeku saja.
- Wah! - Tengok itu.
Wah!
Nak tengok lebih dekat? Silakan.
Cermin diri sendiri.
- Ia belum patuk sesiapa minggu ini… - Ya.
- Baguslah. - Ia sangat hebat.
- Terima kasih. - Sama-sama.
- Terima kasih. - Awak memang hebat.
Hati kami bagai disiat-siat apabila menyaksikan kesan tragedi itu,
tapi semangat kemasyarakatan komuniti ini
untuk menyelamatkan haiwan membuka mata kami.
Nak tahu cara bezakan jantina kanggaru?
Kanggaru betina ada kantung.
Saya bukan pakar, tapi saya yakin ini kanggaru jantan.
Musim Panas Hitam ialah julukan
siri kebakaran belukar Australia sepanjang tahun 2019 hingga 2020.
Beratus-ratus kebakaran tercetus, meliputi kawasan seluas 46 juta ekar,
bersamaan 20 peratus hutan Australia dan beribu-ribu infrastruktur.
Itulah siri kebakaran hutan paling dahsyat dalam sejarah Australia
dengan anggaran nilai kerugian mencecah 103 bilion dolar.
Kami ziarah sebuah keluarga yang kehilangan rumah,
tanah ladang dan haiwan ternakan.
Semuanya hangus dijilat api.
Walaupun ia satu kehilangan besar bagi Tom dan Stephanie Wurst,
mereka kekal optimistik dan positif
untuk bina semula kehidupan
dan masa depan ketiga-tiga anak mereka.
Hai, Steph. Salam kenal.
Ini bekas tapak rumah kami.
Di sini.
Ia dibina pada tahun 1950-an, hampir 70 tahun lalu.
Sebenarnya, rumah kami baru siap diubah suai…
- Kasihannya. - Baru siap…
- Yakah? - Ya.
Kami alihkan kedudukannya.
Kebakaran itu berlaku pada 3 Januari.
Kami tak sangka api akan merebak sejauh ini.
Seingat saya, itu kali keempat kami terpaksa selamatkan diri.
Sebab itu saya cuma bawa barang-barang keperluan asas.
- Siapa sangka, bukan? - Ya.
Apa yang penting? Nyawa anak-anak dan dokumen.
Betul.
Apa-apa pun, kami bersyukur masih selamat…
Betul.
Itu yang paling penting bagi saya.
Mungkin kamu berdua tak tahu,
tapi saya faham perasaan dan cabaran yang kamu hadapi.
Di penghujung musim pertama kami, saya hilang segala-galanya.
Ia tempoh yang sukar.
Awalnya, kami terkejut.
Semua harta benda kami di ladang ini hangus terbakar.
Termasuklah jentera.
Tiada satu pun yang selamat.
Paling menyedihkan, semua haiwan ternakan kami mati.
Kira-kira 60 ribu ekor haiwan ternakan kami rentung.
- Enam puluh ribu ekor? - Oh, Tuhan.
Mungkin angka sebenar lebih tinggi,
tapi melihatkan bangkai ternakan yang rentung
kerana terperangkap dalam kebakaran itu…
Komuniti di sini banyak membantu. Bantuan datang mencurah-curah.
Selepas tragedi itu, ramai hulur tangan membantu kami.
Pengalaman itu menginsafkan.
Kami takkan mampu balas semua jasa mereka.
Seluruh dunia bantu kami bangkit semula.
Ramai yang tampil hulur sokongan dan beri kata-kata semangat.
Masyarakat banyak membantu Tom dan Stephanie untuk bangkit semula.
Stephanie dilantik sebagai jurucakap tuan tanah
yang terkesan akibat tragedi itu.
Stephanie turut bersemuka dengan Jawatankuasa Senat Australia
dalam usaha mewartakan sistem pengurusan kebakaran peribumi,
pemuliharaan dan perlindungan hidupan liar.
Tragedi itu sangat dahsyat kerana ramai peladang hilang
kelengkapan dan jentera perladangan,
jadi banyak aktiviti perladangan yang terpaksa dihentikan.
Macam mana dengan lembu? Berapa ekor yang selamat?
Kami berjaya selamatkan hampir separuh haiwan ternakan.
Ada yang jumpa tempat berlindung dan berjaya diselamatkan,
tapi selepas tragedi itu, pengurusan ternakan sangat mencabar.
Pagar dah hangus, jadi semua ternakan kami terlepas.
Paling merisaukan, tiada makanan.
Tiada padang rumput atau jerami.
Segala-galanya hangus, jadi tiada makanan untuk ternakan.
Adakah tragedi ini mengeratkan hubungan kamu sekeluarga?
Ya, walaupun ada pahit manisnya.
Betul, Jack?
Betul itu.
- Bukan semuanya teruk. - Ia bukan mudah.
Ada kalanya, ia sangat menguji.
Ada juga kenangan yang manis.
Ada juga yang manis.
Masa untuk berseronok.
Anak Tom dan Stephanie, Jack, akan ajar saya pandu traktor merah ini.
Wah! Ya!
Habislah saya.
Dia buatnya nampak mudah!
Ada dua tempat duduk saja,
jadi Darin terpaksa cari alternatif lain.
Ya, boleh juga. Motosikal tahan lasak. Bagus.
Ajar Zac pandu traktor.
Baiklah! Wah, banyaknya tombol!
Semoga berjaya, Zac!
- Apa rahsianya? Ini pedal klac? - Ya.
Mula-mula, tolak tombol itu ke depan.
- Ya. - Okey, jalan terus?
Pijak klac.
- Pijak klac? - Masuk gear satu.
Pijak klac?
- Masuk gear satu. - Berjaya!
Jom kita berlumba.
Ini gear empat.
Jumpa lagi!
Pegang kuat-kuat.
Okey! Terima kasih, cikgu.
Undur.
Kita terlenyek sesuatu.
Hei!
Jerami!
Lembu-lembu ini dah lapar.
Secara purata, seekor lembu makan 10.9 kilogram jerami sehari.
Makanlah sepuas-puasnya.
Hari yang mengujakan.
Gelojohnya.
Boleh kita tutup enjin?
Okey.
Terima kasih.
Pengalaman ini sangat memuaskan,
Saya tak maksudkan peluang memandu traktor
walaupun ia menyeronokkan.
Awak Maverick, saya Goose.
Itu watak dalam filem Top Gun yang awak belum tonton, tapi pasti suka.
Setahun lalu, keluarga ini hilang segala-galanya.
Namun, semua itu kebendaan dan mereka tak putus asa.
Hari ini, mereka berjaya bangkit semula
dengan lebih banyak ternakan dan jerami.
Mereka kembali urus ladang bersama-sama.
Saya tak nak berlakon lagi.
- Mengada-ngada. - Jom ke ladang! Terima kasih.
- Jumpa lagi. - Terima kasih.
Terima kasih datang. Kami sekeluarga sangat berbesar hati.
Terima kasih jemput.
Tahniah, semua.
Masyarakat moden boleh cedok banyak ilmu daripada tradisi dan amalan peribumi.
Melihatkan kemusnahan kebakaran hutan di Australia,
inilah masa paling tepat untuk dengar suara peribumi.
Hari ini, kita akan belajar teknik pembakaran terancang
bersama Renjer Gerringong.
Teknik ini diamalkan sejak ribuan tahun lalu
dan diilhamkan oleh masyarakat peribumi untuk meminimumkan kesan kebakaran hutan.
Saya membesar di California, jadi saya pernah belajar.
Konsepnya sama.
Saya tak sabar nak tengok teknik masyarakat peribumi.
Awak tak takut?
Kadang-kadang.
Bergantung pada keluasan perimeter yang kami perlu bakar.
Saya pernah bakar…
Saya pernah cuba nyalakan unggun api guna gasolin,
tapi jadi bebola api.
- Sekeliling saya terbakar. - Ya.
Kening dan bulu mata saya terbakar. Gambar saya dalam buku tahunan pelik.
Tak, kami takkan tunjuk gambar itu.
Kebakaran hutan semakin dahsyat. Apakah puncanya?
- Wah! Apa awak buat di sini? - Saya sentiasa ada.
Sejak azali lagi, kilat memanah kerak Bumi,
menyalakan api dan menyebabkan kebakaran hutan.
Maksudnya, bukan sebab pemanasan global?
Perubahan iklim bukan punca kebakaran hutan,
tapi kekerapan, skala dan tempoh kebakaran hutan meningkat
kerana peningkatan suhu.
Apa bezanya?
Peningkatan paras karbon dioksida dalam atmosfera
mengakibatkan peningkatan suhu Bumi.
Sekali gus, meningkatkan risiko kebakaran hutan
pada musim panas.
Musim panas menyejatkan air dalam tanah dan tumbuh-tumbuhan,
mengundang serangan serangga perosak.
Tumbuh-tumbuhan yang kering dan reput sangat mudah terbakar.
BAHAN BAKAR
Biasanya, kilatlah pencetus kebakaran hutan.
Kenaikan satu darjah meningkatkan sepuluh peratus risiko fenomena kilat.
Sebenarnya, apa kepentingan kebakaran belukar?
Ia cara semula jadi untuk menyuburkan hutan.
Kebakaran hutan membersihkan lantai hutan dan meningkatkan kesuburan tanah.
Jelas?
Lebih tinggi risiko pencucuhan, bahan api kering
dan musim panas yang berpanjangan.
Sebab itulah kebakaran hutan semakin dahsyat
di seluruh dunia saban tahun.
Di Amerika Syarikat, 80 hingga 90 peratus kebakaran hutan
disebabkan aktiviti manusia.
Contohnya kecuaian pekhemah, litar pintas dan arson.
Saya baru teringat!
Hutan dah sihat! Lebih baik awak padam saya.
Okey, baiklah.
Selamat tinggal!
Peribumi memanfaatkan api untuk melestarikan hutan
sejak berpuluh-puluh ribu tahun lalu.
Konsepnya agak mudah.
Pembakaran belukar secara terancang dalam skala kecil
membersihkan lantai hutan yang kaya dengan bahan bakar.
Hasilnya, tanah semakin subur
dan daya tahan pokok besar bertambah sekiranya kebakaran hutan tercetus.
Penanda.
Kita dah sampai.
Masyarakat peribumi percaya amalan ini
memiliki hubungan rohaniah dengan tanah.
Mereka guna kekuatan unsur api untuk lindung rumah mereka,
yakni konsep yang asalnya disanggah, tapi akhirnya diterima penjajah
kerana ia mengarut, tapi berkesan.
Perhatian, semua. Saya nak tunjuk sesuatu.
Saya tak nak kamu digigit macam saya.
Di sebelah sini.
Ada sarang semut hijau. Kalau digigit, sakitnya tak terperi.
Wah! Semut hijau.
Saya tak tahu semut hijau wujud.
Mungkin ia lebih berbahaya daripada semut api.
Hebat.
Baiklah, masa untuk membakar.
Mereka renjer terlatih yang ada permit dan kelengkapan.
Jangan cuba aksi ini tanpa pengawasan.
Mula-mula, tunggul-tunggul kayu dialihkan
untuk meminimumkan skala kemusnahan.
- Ayuh! - Okey, jom!
Sebelum mulakan pembakaran, ada satu ritual istiadat.
Clarence akan menyalakan api pertama dengan cara paling tradisional.
Tanpa pemetik api atau mancis.
Daya geseran batang kayu yang digosok menyalakan api.
Awak boleh cuba nyalakan api.
- Macam ini? - Pandainya.
Dah berasap.
Ya.
Cuba gosok dan jangan…
Okey.
Inilah teknik nenek moyang mereka yang diamalkan sejak dulu
dan pengaplikasian teknik inilah yang menyelamatkan hutan primer.
Okey, tiup perlahan-lahan.
Gosok lagi.
Tengoklah semut-semut ini.
Merayap-rayap!
Inilah Utara Queensland!
Api dah menyala!
Gila betul!
Teknik ini bercanggah dengan logik kebakaran hutan.
- Wah! - Okey.
Saya asyik ingatkan diri sendiri inilah amalan nenek moyang kita.
Selepas api dinyalakan, mereka akan guna mancis
yang masih menyantuni tradisi itu.
Mereka akan ulang proses sama sehari suntuk.
Amalan ini mengubah perspektif saya terhadap api.
Api dianggap sebagai kawan dan pendamping
yang membantu mengawal kebakaran hutan,
sekali gus menyelamatkan penghuninya.
Pembakaran terancang dilakukan dalam skala kecil dan terkawal,
jadi haiwan sempat selamatkan diri dan keluar dari perimeter.
Ia juga menggalakkan pertumbuhan rumput
yang ada kalanya tumbuh tak sekata di hutan terbuka.
Walabi boleh datang meragut rumput dan pucuk-pucuk tumbuhan renek…
Kesuburan tanah dijana semula?
Kesuburan tanah dijana semula dan sesetengah tumbuh-tumbuhan
memerlukan api untuk bercambah.
Penglibatan peribumi moden dalam mengawal kebakaran masih baharu,
tapi suara merekalah penggerak dalam proses dan komuniti ini.
Ada sesetengah tempat yang tak dibakar selama 30 tahun.
Oh, Tuhan.
Bayangkan kuantiti bahan bakar yang terkumpul.
Kalau terbakar, skalanya sangat dahsyat.
- Menunggu masa saja. - Bila-bila masa boleh terbakar.
Ia sangat menarik.
Ia melawan fitrah dan logik, tapi ia sangat efektif.
Itulah kesedaran yang perlu dipupuk dalam masyarakat moden.
Api juga mampu menyembuhkan.
Api sebagai penyembuh?
Konsep itu memang hebat.
Pengalaman ini sangat bermakna kerana rumah saya di California terbakar.
Kalaulah saya amalkan teknik ini,
mungkin skala kemusnahan yang berlaku boleh diminimumkan.
Bagi saya, ini langkah proaktif
dan kita patut belajar daripada masyarakat peribumi.
Ya.
Terima kasih banyak untuk pengalaman ini.
Dalam masa sejam, api akan membersihkan lantai hutan
dan akhirnya terpadam sendiri.
Kira-kira 17 ekar dibakar hari ini.
Dengan adanya sukarelawan macam mereka,
tradisi ini boleh diwariskan kepada generasi akan datang.
Upacara tradisi masyarakat peribumi ialah pendekatan holistik
yang mengambil kira semua aspek kehidupan.
Pembakaran terancang ini bersasar,
lantai hutan dijadikan bahan bakar
dan arah angin akan mengawal kemarakan api.
Dengan penerapan progresif,
kelangsungan flora dan fauna di seluruh dunia akan lebih terjamin.
Ada semut!
Semut hijau?
Semut hijau sukar diramal.
Saya fikir semua dah selamat…
Aduh!
…semut hijau pun gigit.
- Dari mana datangnya? - Leher.
Kita yang cari penyakit, bukan?
Jom pergi.
Leher saya rasa kebas.
Okey. Penanda I.
Bingkisan lebih positif dalam episod kali ini membawa kami
ke sebuah pantai di selatan Sydney
untuk jumpa seorang cef yang meninggalkan dapur tradisional…
Oh, Tuhan.
…dan masak guna kayu api.
Ini Cef Lennox Hastie, seorang cef selebriti terkenal
dalam rancangan Chef's Table: BBQ.
Di restorannya yang bertaraf dunia, Firedoor,
beliau tak guna ketuhar, dapur gas mahupun elektrik.
Beliau menyempurnakan teknik masakan menggunakan kayu.
Syukurlah beliau sudi bawa dapurnya ke pesisir pantai Lautan Pasifik,
untuk kelas memasak guna api.
- Wah! - Apa khabar?
- Hai, saya Zac. - Hei, cef.
- Saya Darin. - Inilah dapur luar saya.
- Tengoklah susun atur ini! - Menakjubkan.
Kayu ini dah dibakar selama beberapa jam.
Ia dah jadi bara.
Kalau nak masak guna kayu, kayu mesti dibakar lebih awal.
Perkara pertama sebelum cef mula memasak,
nyalakan api untuk buat bara.
Penggunaan kayu yang berbeza mempengaruhi senario pembakaran dan suhu.
Semuanya bergantung pada jenis kayu.
Kita boleh guna kayu pokok buah atau kayu yang tumpat.
Untuk buat bara,
kita guna kayu pokok ironbark yang sangat tumpat.
Ia antara kayu paling tumpat.
- Wah! Padat macam batu-bata. - Keras macam batu.
Kayu ini susah nak terbakar, tapi baranya tahan lama
berbanding mana-mana kayu reput dan lempung lain
yang kita kutip di tepi pantai.
Kita perlu faham.
Jenis kayu bukan saja mempengaruhi suhu,
tapi profil rasa dan karakternya.
Bau dan aromanya.
Bila minat awak mula timbul?
Saya rasa kita semua ada kenangan zaman kanak-kanak.
Kita berkhemah, buat unggun api
dan berkumpul beramai-ramai.
Sebagai seorang cef, saya jumpa sebuah restoran barbeku
di Pergunungan Basque kira-kira 15 atau 16 tahun lalu.
- Di mana? - Utara Sepanyol.
- Wah. - Ya.
Memanggang sebahagian daripada tradisi Basque.
Masyarakat di seluruh dunia ada budaya tradisional tersendiri.
Mereka cuba mengekalkan tonggak dan tradisi budaya mereka
kerana itulah yang membentuk jati diri mereka.
Awak masak dengan mereka?
Saya tinggal di sana setahun, jatuh cinta pada budaya
dan bermastautin di sana selama lima tahun untuk timba ilmu dan pengalaman.
Saya belajar secara amali.
Memasak di luar sangat primitif.
Kita mesti faham yang diri kita ialah bahan.
Sebenarnya, kitalah bahan utama. Ini sukan interaktif.
Saya suka kata-kata awak.
Diri kita ialah bahan dalam seluruh proses ini.
- Mengagumkan. - Ya.
Ini semangkuk udang segar.
Kita akan barbeku udang ini.
Okey.
Udang-udang ini baru saja ditangkap di muara sungai.
Saya akan sembur minyak biji anggur.
Profil rasa neutral pada suhu tinggi.
Sembur sedikit.
Jangan sapu atau tuang minyak zaitun.
Mungkin kamu tak pernah buat barbeku,
tapi ramai orang mengadu.
"Barbeku hangus." Sebab mereka sapu minyak zaitun.
- Itu pengalaman saya. - Ya.
Api tiba-tiba marak dan kita panik.
Akhirnya semua orang panik, "Apa dah jadi?" Gila betul.
Masukkan cili, bawang putih dan purslane laut.
Yang seronoknya, kita belajar melalui pengalaman.
Ia buat saya dekat dengan alam semula jadi,
tapi saya juga memasak kerana minat.
Selepas cukup panas, panggang kepah.
Cantiknya. Apa beza antara kepah dengan…
- Kepah? - …dan kerang-kerangan lain?
Dulu, saya tinggal di pantai timur Australia.
Saya jumpa banyak kepah di pantai.
Saya pernah terjumpa beberapa ekor.
Kepah muncul di celah ibu jari kaki.
Masalahnya, ramai menyangka…
Orang sangka kepah cuma umpan dan tak boleh dimakan.
Kalau tengok budaya peribumi, kepah salah satu sumber protein mereka.
Kalau tengok fosil berusia 60 ribu tahun lalu,
selain tiram, ahli arkeologi jumpa cangkerang kepah.
- Wah. - Kepah sumber makanan.
Masukkan bawang putih.
Oh, Tuhan! Tak sabarnya. Sedap betul baunya.
Campurkan semuanya. Rasa daripada asap kayu api,
sayur-sayuran dan udang segar. Tambah bawang putih dan gaulkannya.
- Cukup masin. - Makan semua sekali.
- Rasanya manis dan berlemak. - Oh, Tuhan.
Cangkerang kepah dah terbuka.
Tengoklah lidahnya terjelir.
Jangan buang jusnya.
Jusnya buat rasa sos lebih sedap.
Awak guna mentega atau seumpamanya?
Tak. Saya dah berhenti memasak guna mentega.
- Tak guna langsung? - Ya.
Kalau masak guna api, rasa mentega terlalu kuat.
- Wah. - Saya rasa ia terlalu…
Profil rasa akan lebih terserlah,
bergantung pada jenis minyak zaitun.
Saya nak masak untuk Darin pula.
- Nak cuba salad panggang? - Boleh saja.
- Boleh? Okey. - Ya.
Saya tak pernah makan salad panggang.
- Zac, awak nak cuba? - Nak.
Rasanya sempurna.
Rasanya betul-betul sedap.
Rahsianya, masak guna kayu.
Wah, awak teruja?
Saya yakin inilah salad paling sedap yang awak pernah makan.
Datang ke Australia untuk makan salad.
Terima kasih banyak. Biasanya kalau ada segmen makanan,
tiada sesiapa masak untuk Darin. Dia cuma tengok saya makan.
- Kita mesti masak… - Dia duduk diam-diam, jadi terima kasih.
- Saya masak untuk semua. - Ya.
- Tiada sesiapa patut berlapar. - Terima kasih.
Tengok itu! Wah.
- Wah! - Hebatnya.
- Wah! - Cantiknya.
Jumpa lagi.
Cef Lennox betul-betul maksudkannya.
Oh, sedapnya! Semuanya cukup.
Hidangan terakhir Cef Lennox hari ini menggamit memorinya
di restoran berbintang Michelin di utara Sepanyol, paella.
Kalau Darin masih lapar,
ini ialah hidangan vegan.
Sentuhan vegan Cef Lennox dalam sajian tradisional Sepanyol ini
sesuai dihidangkan untuk ramai tetamu,
terutama kru penggambaran macam kami.
Membelakangkan matahari terbenam, unggun api lebih komunal,
menerangi dan menghangatkan kami.
Selepas menyaksikan kemusnahan yang diakibatkan oleh api…
saya bertuah dapat lihat sisi lain api yang lebih positif.
Sepertimana semua aspek alam, unsur yang berkuasa ini
wajar disantuni dengan pemahaman,
penghargaan dan penghormatan.
TERIMA KASIH, BOMBA
DIDEDIKASIKAN KHAS UNTUK SEMUA ANGGOTA PERKHIDMATAN KECEMASAN DI SELURUH DUNIA.
Down To Earth mengiktiraf peribumi Australia.
Kami menghormati tradisi, budaya dan harapan leluhur peribumi Selat Torres.
Terjemahan sari kata oleh Saffura